**Cikó Önkormányzat Képviselő-testületének**

**10/ 2017. (VII. 28.) önkormányzati rendelet**

 **Az első lakáshoz jutás támogatásának helyi szabályozásáról**

Cikó Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében és a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62.§ (3) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 9. pontjában maghatározott feladatkörében eljárva a következőket rendeli el:

 **Általános rendelkezések**

1.§

A rendelet célja, hogy Cikó Község Önkormányzata rendelkezésre álló gazdasági lehetőségeivel összhangban szabályozza a község lakosságszámának növelése és az állampolgárok lakásigényének megoldása érdekében nyújtható támogatás feltételeit.

**2. §**

 (1) A rendelet hatálya Cikó község közigazgatási területén történő első lakás építésére vagy vásárlására terjed ki.

(2) Az első lakáshoz jutók önkormányzati támogatásával kapcsolatos döntési jogkört az önkormányzat képviselő-testülete gyakorolja.

(3) E rendelet alkalmazásában

1. lakás: emberi tartózkodás céljára szolgáló, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 91/A. § 1. pontja szerinti épület.
2. lakóhely: a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése szerinti cím.

**A támogatás tárgya**

**3. §**

(1) A támogatás a lakásépítéshez vagy lakásvásárláshoz szükséges saját erő kiegészítéséhez szolgáló egyszeri, vissza nem térítendő támogatás.

(2) Cikó Község Önkormányzatának Képviselő-testülete, a tárgyévi költségvetésben megállapított lakáshoz jutás támogatása pénzeszköze terhére, e rendeletben fennálló feltételek fennállása esetén, kérelemre támogatást nyújthat.

**Támogatásra jogosultak köre**

**4. §**

(1) Támogatásban részesíthetők azok a házastársak, illetve igazoltan legalább 3 éve élettársi kapcsolatban megszakítás nélkül együtt élő személyek:

1. akik esetében legalább az egyik fél nem töltötte be a kérelem benyújtásának időpontjában a 40. életévet vagy gyermekét egyedül nevelő 40 év alatti szülő, aki nem töltötte be a 40. életévét és
2. Cikó községben állandó bejelentett lakóhellyel rendelkezik,
3. a kérelmező ilyen támogatást eddig Cikó Község Önkormányzatától nem kapott és
4. az egy főre eső jövedelem nem haladja meg a nyugdíjminimum tízszeresét.

(2) A 3. § (1) bekezdésben meghatározott támogatásra irányuló kérelem akkor támogatható, ha az építési tevékenység építési engedélyköteles vagy a lakóház építését bejelentési kötelezettség terheli.

(3)Élettársi kapcsolatban élők a házastársakra vonatkozó feltételekkel jogosultak támogatásra, ha a tulajdont közösen szerzik. A támogatás igénybevételéhez az együttélés tényét hivatalból vizsgálni kell.

(4 )A helyben lakást a személyi azonosítót és lakcímet igazoló hatósági igazolvánnyal, annak hiányában az Okmányirodától kért igazolással szükséges bizonyítani.

(5)A támogatás csak olyan lakás vásárlásához igényelhető, amelyik legalább komfortos. Amennyiben a megvásárolni kívánt lakás romos, vagy az I. fokú építési hatóság szakértői véleménye szerint legalább 10 évig nem lakható, a támogatás csak akkor adható, ha a kérelmező az adásvételi-szerződésben kötelezettséget vállalt új lakás építésére.

**5. §**

Nem jogosult támogatásra az igénylő, ha

1. ha a támogatásra irányuló kérelemben olyan valótlan adatot közöl, amely számára jogosulatlan előnyt eredményezne,
2. ha az önkormányzat felé lejárt tartozással rendelkezik.
3. akiknek, illetve együttköltöző családtagjainak 50 %-os tulajdoni hányadú, vagy azt meghaladó mértékű lakástulajdona volt, és jelenleg van, kivéve akinek magának, házastársának, élettársának, kiskorú gyermekének vagy más együttköltöző családtagjának együttesen legfeljebb olyan lakás fele tulajdoni hányada van, amelyet tulajdonközösség megszüntetése vagy öröklés útján szerzett.

**A támogatás mértéke**

**6. §**

(1)Első, új lakóház építése esetén: maximum 500.000,- Ft, egyedi elbírálás alapján.

 Régi lakóház vásárlása esetén: maximum 400.000- Ft-ig terjedhet – figyelemmel a

 megszerezni kívánt ingatlan értékére - egyedi elbírálás alapján.

 (2) A támogatás folyósítása a lakásépítés esetén a lakóház 50%-os készültségi fok elérése után (falak és födém megléte) vagy a jogerős használatbavételi engedély kiadása után történhet.

**Az eljárás rendje**

**7. §**

(1) A támogatás iránti kérelmet (1. melléklet) a Bátaapáti Közös Önkormányzati Hivatal Cikói Kirendeltségén, formanyomtatványon, az előírt mellékletekkel együtt lehet benyújtani:

1. vásárlás esetén az adásvételi szerződés megkötését követő fél éven belül,
2. építés esetén a jogerős használatba vételi engedély keltétől számított fél éven belül.

(2) A kérelemhez mellékelni kell az ingatlan tulajdoni lap másolatát, továbbá:

1. vásárlás esetén az adás-vételi szerződés egy példányát,
2. építés esetén a jogerős építési engedélyt.
3. és jövedelemigazolásokat.

(3) A támogatás iránti kérelem előterjesztésekor az igénylő köteles a jogosultsági feltételekre vonatkozóan nyilatkozatot tenni.

(4) A megítélt támogatás folyósítására a jogosulttal az önkormányzat képviseletében a polgármester szerződést köt (2. melléklet).

**A támogatás visszafizetésének szabályai**

**8. §**

(1) A támogatás azonnal egy összegben visszafizetendő – a jegybanki alapkamat mértékének megfelelő késedelmi kamattal együtt, amely a felszólítás kézhezvételétől esedékes - amennyiben a támogatott:

1. a támogatást jogosulatlanul vette igénybe,
2. a támogatással létesített, vagy megvásárolt lakást a jogerős építési engedély keltétől, vagy az adásvételi szerződés megkötésétől számított öt éven belül elidegeníti és a vételárat nem Cikó község területén fordítja lakásszerzésre vagy lakásépítésre,
3. a támogatással létesített, vagy megvásárolt lakást a jogerős építési engedély keltétől, vagy az adásvételi szerződés megkötésétől számított öt éven belül nem házastársa, vagy gyermeke részére ajándékozza el.

(2) A képviselő-testület a támogatás egy részének vagy egészének visszafizetése alól különös méltánylást érdemlő esetben az adóst mentesítheti. Nincs helye méltányosságnak a támogatás rosszhiszemű, jogtalan igénybevétele miatti visszatérítés esetén.

**Záró rendelkezés**

**9. §**

(1) E rendelet a 2017. augusztus 1. napján lép hatályba , rendelkezéseit a folyamatban lévő ügyekben is alkalmazni kell, ha az ügyfél számára előnyösebb.

Cikó, 2017. július 19.

**Haures Csaba**  **Bakó Józsefné**

Polgármester jegyző

A rendelet kihirdetve: 2017. július 28-án.

 **Bakó Józsefné**

 **jegyző**

1. melléklet a 10/2017. (VII.28.) önkormányzati rendelethez

**Kérelem**

**az első lakáshoz jutók támogatásához**

**1. A kérelmező/k adatai:**

1.1 az igénylő neve : ...............................................................................................................

1.2 születési név: ....................................................................................................................

1.3 anyja neve: ..............................................................................................

1.4 születési helye, ideje: ...............................................................................

1.5 Lakcím létesítésének dátuma : ...............................................................

1.6 Telefonszáma: .........................................................................................

1.7 e-mail címe: ............................................................................................

1.8 . rendszeres havi jövedelmének forrása: ..................................................

1.9 rendszeres havi jövedelmének összege: ..................................................

**2. A jelenlegi lakás használatának jogcíme \*:**

2.1 tulajdonos

2.2 bérlő

2.3 haszonélvező

2.4 szívességi lakáshasználó

2.5 egyéb:...........................................

**3. A kérelmezővel egy háztartásban élők adatai:**

|  |  |  |  |  |  |
| --- | --- | --- | --- | --- | --- |
|  | **Név** | **Születési ideje** | **rokonsági foka** | **foglalkozása** | **jövedelme** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |

**4. Egy főre jutó havi családi nettó jövedelem:** ................................... Ft/hó.

**5. A kérelem rövid indokolása:**

 …………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………...

………………………………………………………………………………………………………………………………………………………………………………………………………………………………………………………………………………………………………..

**6. A vásárolni/építeni\* kívánt lakásra vonatkozó adatok**

6.1 Címe: ...........................................................................................

6.2 Helyrajzi száma:...........................................................................

6.3 Lakószobák száma: .....................................................................

**7. Nyilatkozat**

7.1 Alulírott, büntető jogi felelőssége tudatában kijelenti, hogy az önkormányzattól, az első lakás megszerzéséhez nyújtott támogatásban nem részesült.

7.2. Kijelenti, hogy jelen kérelemben közölt adatok a valóságnak megfelelnek. A támogatás megállapítása esetén a támogatási összeget az alábbi bankszámlára kéri átutalni.

A számlavezető pénzintézet megnevezése: ..............................................................................

A bankszámla száma: ...............................................................................................................

Cikó, .............év......................hó................nap.

.....................................................

 Kérelmező aláírása

\* A megfelelő rész aláhúzandó

2. melléklet a 10/2017.(VII.28.) önkormányzati rendelethez

**M E G Á L L A P O D Á S**

Mely létrejött **Cikó Község Önkormányzata** (képviselő: polgármester; székhely: 7161.Cikó, Iskola tér 1.) mint támogatást nyújtó

másrészről Cikó,……………………………………………utca …………sz. alatti lakos, mint támogatott között a felvett adatok alapján:

név: ……………………………………………

szül.hely,idő: …………………………………………………………….

anyja neve: ……………………………………

név: ……………………………………………

szül.hely,idő: …………………………………………………………….

anyja neve: ……………………………………

az alábbi napon a következő feltételekkel:

1. Cikó Község ÖnkormányzataKépviselő-testületének az első lakáshoz jutók támogatásáról szóló rendeletében foglaltak alapján támogatott kérelmezőt ……..Ft, azaz ……………………………….Forint összegű támogatásban részesíti az Cikó Község Önkormányzat….../…….( …….. ) képviselő-testületének határozata alapján.

2. A támogatás formája: vissza nem térítendő támogatás.

3. Jelen megállapodás alapján a Bátaapáti Közös Önkormányzati Hivatal Cikói Kirendeltség Pénzügyi ügyintézője gondoskodik arról, hogy az 1. pontban írt támogatási összeget a támogatottnak folyószámlára utalással folyósítsa.

4. Támogatott tudomásul veszi, hogy amennyiben a támogatást egyáltalán nem, vagy nem a megjelölt célra használja fel, a támogatással szerzett lakást öt éven belül másik cikói lakás vásárlása építése nélkül elidegeníti, továbbá ha a támogatás elnyerése érdekében lényeges tényt, körülményt elhallgatott, köteles azt a támogatónak egy összegben visszafizetni kamattal együtt.

A fizetési kötelezettség elmulasztása esetén az önkormányzat végrehajtási eljárást kezdeményez.

5. Jelen megállapodásban nem szabályozott egyéb kérdésekben az első lakáshoz jutók támogatásáról szóló ………/2017.(…..) önkormányzati rendelet és a Ptk. Rendelkezései az irányadók

Cikó, ……………………………

|  |  |
| --- | --- |
| ………………………………….. | ………………………………………… |
| polgármester, támogató | támogatott |
|  |  |
| ………………………………………… | ………………………………………… |
| jegyző | támogatott |